
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 972 

~ 11 Σεπτεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός τρόπου χρήσης των χώρων που διατίθε¬ 
νται κατά την προεκλογική περίοδο των δημοτικών, 
κοινοτικών και νομαρχιακών εκλογών στους συν¬ 
δυασμούς των υποψηφίων, για την προεκλογική 

προβολή τους και άλλων λεπτομερειών. 1 

Συγκρότηση και εσωτερικός κανονισμός λειτουργίας 
της Επιτροπής Παρακολούθησης και διαχείρισης 
του πενταετούς προγ/τος αναπτυξιακής συνεργα¬ 
σίας 1997-2001. 2 

Σύσταση της Περιφερειακής Γνωμοδοτικής Επιτρο¬ 
πής της Περιφέρειας Ιονίων Νησιών σύμφωνα με 
την περίπτωση (δ) τηςπαρ. 19του άρθρου 8του Ν. 
2601/98 και καθορισμός της διαδικασίας λειτουρ¬ 
γίας της. 3 

Τροποποίηση της Ε/12450/20.9.96 απόφασηςτου Δ.Σ. 
του Ο.Ε.Ε.Κ., «Αντικατάσταση Κανονισμού Επαγ¬ 
γελματικής Εκπαίδευσης Κατάρτισης και λειτουρ¬ 
γίας των Ι.Ε.Κ.», (ΦΕΚ 593/τ.Β73.8.94), όπως τρο¬ 
ποποιήθηκε συμπληρώθηκε και ισχύει. 4 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 29898 (1) 

Καθορισμός τρόπου χρήσης των χώρων που διατίθενται 
κατά την προεκλογική περίοδο των δημοτικών, κοινο¬ 
τικών και νομαρχιακών εκλογών στους συνδυασμούς 
των υποψηφίων, για την προεκλογική προβολή τους 
και άλλων λεπτομερειών. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 97 παρ. 5 του Π.Δ. 92/1994 
«Κωδικοποίηση σ’ ενιαίο κείμενο των διατάξεων της νο¬ 
μοθεσίας για την εκλογή βουλευτών» (ΦΕΚ 69 τ.Α') όπως 
αυτό συμπληρώθηκε με την παρ. 36 του άρθρου 5 του Ν. 
2623/98. 

2. Την ανάγκη καθορισμού του τρόπου χρήσης των χώ¬ 
ρων που διατίθενται από τα δημοτικά και κοινοτικά συμ¬ 


βούλια ή τον οικείο Νομάρχη στους συνδυασμούς των υ¬ 
ποψηφίων για τις δημοτικές, κοινοτικές και νομαρχιακές 
αρχές, για την προβολή τους κατά την προεκλογική πε¬ 
ρίοδο των δημοτικών, κοινοτικών και νομαρχιακών εκλο¬ 
γών, καθώς και άλλων λεπτομερειών απαραίτητων για την 
εφαρμογή των παραπάνω διατάξεων. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε τοντρόποχρήσηςτωνχώρωνπου διατίθε¬ 
νται από τα δημοτικά και κοινοτικά συμβούλια ή τον οικείο 
Νομάρχη στους συνδυασμούς των υποψηφίων για τις δη¬ 
μοτικές, κοινοτικές και νομαρχιακές αρχές για την προβο¬ 
λή τους κατά την προεκλογική περίοδο των δημοτικών, 
κοινοτικών και νομαρχιακών εκλογών, σύμφωνα με τις δια¬ 
τάξεις του άρθρου 4του Νόμου 1491/84, (ΦΕΚ 84 τ.Α') κα¬ 
θώς και κάθε αναγκαία λεπτομέρεια, ως ακολούθως: 

1. Οι επικεφαλής των συνδυασμών υποψήφιοι δήμαρχοι 
ή υποψήφιοι πρόεδροι κοινοτήτων ή υποψήφιοι νομάρχες 
ή οι εκπρόσωποι των συνδυασμών τους συνέρχονται σε 
κοινή σύσκεψη με πρόσκληση του δημάρχου ή του προέ¬ 
δρου της κοινότητας αμέσως με την έναρξη της προεκλο¬ 
γικής περιόδου για την διεξαγωγή των δημοτικών, κοινοτι¬ 
κών και νομαρχιακών εκλογών, με σκοπό την κατανομή 
των χώρων και τον καθορισμό του τρόπου χρήσης αυτών. 

2. Σε περίπτωση που οι εκπρόσωποι των συνδυασμών 
συμφωνήσουν ομόφωνα, υπογράφεται πρακτικό που είναι 
υποχρεωτικό για το δημοτικό ή κοινοτικό συμβούλιο, το ο¬ 
ποίο συγκαλείται αμέσως, με μοναδικό θέμα τη διάθεση 
των δημοτικών και κοινοτικών χώρων στους συνδυασμούς 
των υποψηφίων για την προεκλογική προβολή τους. 

3. Αν στη σύσκεψη αυτή, που θα προκαλέσει ο δήμος ή 
η κοινότητα, δενπαρεβρεθούν ή δεν συμφωνήσουν οι εκ¬ 
πρόσωποι των συνδυασμών των υποψηφίων για τις δημο¬ 
τικές, κοινοτικές και νομαρχιακές εκλογές, το δημοτικό ή 
κοινοτικό συμβούλιο υποχρεούται να καθορίσει και δια¬ 
θέσει από μόνο του τους χώρους αναλογικά και επί ίσοις 
όροις. Με τον όρο «αναλογικά» νοείται, ότι σε συνδυα¬ 
σμούς με μεγάλη εκλογική δύναμη σύμφωνα με τα απο¬ 
τελέσματα των τελευταίων δημοτικών, κοινοτικών και νο¬ 
μαρχιακών εκλογών, θα διατεθούν περισσότεροι χώροι 
για την προεκλογική τους προβολή, απ’ ότι σε συνδυα¬ 
σμούς με μικρή εκλογική δύναμη ή πρωτοεμφανιζόμε- 
νους. Για τους τελευταίους αυτούς (πρωτοεμφανιζόμε- 

νους) συνδυασμούς λαμβάνεται υπόψη και το στοιχείο 
της τυχόν υποστήριξής τους από πολιτικό κόμμα ή πολιτι¬ 
κά κόμματα και η εκλογική δύναμη αυτών, σύμφωνα με τα 
αποτελέσματα των τελευταίων βουλευτικών εκλογών. 
Δεν θεωρείται πρωτοεμφανιζόμενος ο συνδυασμός που 
εμφανίζεται με διαφορετική ονομασία απ’ αυτήν των 
προηγούμενων δημοτικών, κοινοτικών και νομαρχιακών 
εκλογών, εφόσον ο επικεφαλής αυτών υποψήφιος δή¬ 
μαρχος ή πρόεδρος κοινότητας ή νομάρχης είναι το ίδιο 
πρόσωπο. 

Με τη φράση «Επί ίσοις όροις», νοείται ότι όλοι οι συν¬ 
δυασμοί υποψηφίων δικαιούνται κατά την κατανομή των 
χώρων σε ίση μεταχείρηση ως προς τους χώρους εκεί¬ 
νους οι οποίοι είναι προσφορότεροι λόγω θέσεως για την 
προεκλογική τους προβολή. 

4. Η προβολή των συνδυασμών στους χώρους που δια¬ 
τίθενται γίνεται μέσα σε μόνιμα και σταθερά πλαίσια που 
έχουν κατασκευάσει οι δήμοι και κοινότητες ή σε προσω¬ 
ρινά και κινητά που κατασκευάζονται και τοποθετούνται 
με δαπάνες των συνδυασμών. Μπορούν όμως να παρα- 
χωρηθούν και άλλοι χώροι πρόσφοροι για αφισσοκόλλη- 
ση, ιδιαίτερα από τους δήμους εκείνους που δεν έχουν 
προβεί στην κατασκευή και διάθεση στους συνδυασμούς 
των υποψηφίων, μόνιμων πλαισίων. 

Μετά τον καθορισμό των χώρων αυτών από τα δημοτι¬ 
κά και κοινοτικά συμβούλια ή τον Νομάρχη, απαγορεύε¬ 
ται η επικόλληση εντύπων σε κάθε άλλο χώρο. 

5. Επιτρέπεται κατ’ εξαίρεση, η τοποθέτηση από τους 
συνδυασμούς καλαίσθητων περιπτέρων ή άλλων κατα¬ 
σκευών στους χώρους που τους διατίθενται, των οποίων 
οι διαστάσεις δεν μπορεί να είναι μεγαλύτερες από 2X2X2 
μέτρα καθώς και τροχόσπιτα που το μήκος τους δεν μπο¬ 
ρεί να υπερβαίνει τα τέσσερα (4) μέτρα. 

Στην περίπτωση αυτή ισχύουν οι διατάξεις της παρ. 3 
αυτής της απόφασης. 

Στους χώρους αυτούς δεν επιτρέπεται η χρήση μεγα- 
φωνικών συσκευών. 

6. Σε περίπτωση που οι δήμοι και οι κοινότητες, έχουν 
τοποθετήσει μόνιμα πλαίσια σε στύλους των οργανισμών 
κοινής ωφέλειας και των Ο.Τ.Α., τα πλαίσια αυτά διατίθε¬ 
νται στους συνδυασμούς επίσης αναλογικά και επί ίσοις 
όροις. Με τον ίδιο τρόπο διατίθενται τα σταθερά πλαίσια 
της εμπορικής διαφήμισης που έχουντοποθετηθεί σε κοι¬ 
νόχρηστους χώρους και που την προεκλογική περίοδο 
διατίθενται στους συνδυασμούς, σύμφωνα με τις διατά- 
ξειςτηςπαρ. 1 του άρθρου 4του Ν. 1491/84 (Α 173). 

7. Απαγορεύεται η ανάρτηση αεροπανώ ή άλλων αντι¬ 
κειμένων πάνω από δρόμους, πλατείες και λοιπούς χώ¬ 
ρους. Σε περίπτωση που τοποθετούνται πανώ ή αεροπα¬ 
νώ οι δήμοι και οι κοινότητες υποχρεούνται για την άμεση 
αφαίρεσή τους. 

8. Επιτρέπεται η χρήση φωτεινών διαφενειών (σλάιτς) 
σε ανοικτούς χώρους που καθορίζονται από τα δημοτικά 
και κοινοτικά συμβούλια, με την προϋπόθεση ότι δεν πα¬ 
ρεμποδίζεται η κυκλοφορία πεζών και οχημάτων και δεν 
δημιουργούνται γενικά οποιοσδήποτε μορφής κυκλοφο- 
ριακά προβλήματα. 

9. Απαγορεύεται η χρήση πλαστικών σημαιών και γενι¬ 
κά προεκλογικού διαφημιστικού υλικού, από πλαστική ύ¬ 
λη, επειδή το υλικό αυτό δεν είναι ανακυκλώσιμο και επι¬ 


βαρύνει το περιβάλλον. Επίσης απαγορεύεται η χρήση 
χρωστικών ουσιών, όπως σπρέ'ί, χρώματα κ.λ.π. 

10. Απαγορεύεται η χρήση διαφημιστικών τρυκ, γιατί η 
μαζική ρίψη τους συμβάλλει στη ρύπανση των πόλεων και 
χωριών καθίσταται έτσι προβληματικός ο καθαρισμός 
των φρεατίων. 

11. Δεν επιτρέπεται η επικόλληση αφισσών ή άλλων ε¬ 
ντύπων σε πλαίσια καθώς και η χρήση χώρων που έχουν 
διατεθεί, σύμφωνα με την απόφαση του δημοτικού ή κοι¬ 
νοτικού συμβουλίου σε άλλους συνδυασμούς. 

12 Οι συνδυασμοί οφείλουν να φροντίζουν για την ευ¬ 
πρεπή εμφάνιση των χώρων που τους διατέθηκαν με την 
περισυλλογή των αφισσών και τον καθαρισμό των χώρων 
από τις κολλητικές ουσίες κ.λ.π. 

13. Τα περίπτερα ή άλλες κατασκευές, καθώς και τα 
τροχόσπιτα που τυχόν τοποθετήσουν οι συνδυασμοί, 
πρέπει να αποσυρθούν με φροντίδα τους, μέσα σε πέντε 
(5) ημέρες από την ημέρα των εκλογών, εκτός αν η ψηφο¬ 
φορία επαναληφθείτην επόμενη Κυριακή σύμφωνα με τις 
διατάξεις του άρθρου 76 του δημοτικού και κοινοτικού 
κώδικα (Π.Δ. 410/95), όπως συμπληρώθηκε με το άρθρο 
76 Α'του Ν. 2539/97 και του άρθρου 36 του Π.Δ. 30/1996, 
οπότε αυτά αποσύρονται μέσα σε πέντε (5) επίσης ημέ¬ 
ρες μετά την επαναληπτική ψηφοφορία. 

Μετά την πάροδο της προθεσμίας αυτής, οι δήμοι και οι 
κοινότητες υποχρεούνται νατα απομακρύνουν ή να τα κα¬ 
ταστρέφουν. 

Η διάθεση των χώρων για την προβολή των υποψηφίων 
νομαρχών και νομαρχιακών συμβούλων καθώς και των υ¬ 
ποψηφίων για τα δημοτικά και κοινοτικά συμβούλια, γίνε¬ 
ται με ευθύνη του υποψήφιου δημάρχου ή του προέδρου 
της κοινότητας στον οποίο ανήκουν οι συγκεκριμένοι χώ¬ 
ροι σύμφωνα με τις διατάξεις της απόφασης αυτής. 

Η απόφασή μας αριθ. 61361/14.9.90 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

-Φ- 

Αριθ. 28603/ΔΙΟΕ 706 (2) 

Συγκρότηση και εσωτερικός κανονισμός λειτουργίας της 
Επιτροπής Παρακολούθησης και διαχείρισης του πε¬ 
νταετούς προγ/τος αναπτυξιακής συνεργασίας 1997- 
2001 . 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 27 του Ν.2081/1992 (ΦΕΚ 154/τ.Α/10-9- 
1992) «Ρύθμιση του θεσμού των Επιμελητηρίων, τροπο¬ 
ποίηση των διατάξεων του Ν.1712/1987 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες 
διατάξεις» όπωςτροποποιήθηκε μετο άρθρο 1, παρ.2του 
Ν.2469/1997 (ΦΕΚ 38/τ.Α/1997) «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις». 

β) Του άρθρου 4, παρ.2 του Ν.2515/1997 (ΦΕΚ 
154/τ.Α/25-7-1997) «Ασκηση Επαγγέλματος Λογιστή Φο- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11485 


ροτεχνικού, λειτουργία Σώματος Ορκωτών Εκτιμητών 
(Σ.Ο.Ε) και άλλες διατάξεις». 

γ) Του Π.Δ 138/1993 (ΦΕΚ 55/τ.Α/14.4.1993) «Οργανι¬ 
σμός του Υπουργείου Εθνικής Οικονομίας» όπως τροπο¬ 
ποιήθηκε με το άρθρο 4, παρ.1 του Ν.2515/1997 (ΦΕΚ 
154/τ. Α'/25-7-1997). 

δ) Του Π.Δ 98/1998 (ΦΕΚ 92/Τ.Α/28-4-1998) «Διάρθρω¬ 
ση της Διεύθυνσης Αναπτυξιακής Συνεργασίας και Ειδι¬ 
κών Χρηματοδοτήσεων και Προγραμμάτων του Υπουρ¬ 
γείου Εθνικής Οικονομίας η οποία δημιουργείται με το άρ¬ 
θρο 4του Ν.2515/1997 (ΦΕΚ 154/τ.Α’/25-7-1997)»>. 

2. Την Π.Υ.Σ 265 της 29 Αυγούστου 1996 (ΦΕΚ 
214/τ.Α/29-8-1996) «Έγκριση αίτησης ένταξης της Ελλά¬ 
δος στην Επιτροπή Αναπτυξιακής Βοήθειας (ϋΑΟ) του Ο- 
ΟΣΑ, αύξησης της συνολικής Ελληνικής Κρατικής Διμε¬ 
ρούς Αναπτυξιακής Βοήθειας και σύστασης Ειδικής Επι¬ 
τροπής Αναπτυξιακής Συνεργασίας». 

3. Την αριθμ. 34001/ΔΙΟΕ 1957/9-10-96 (ΦΕΚ 

937/τ.Β/14-10-1996) κοινή απόφαση του Πρωθυπουργού 
και του Υπουργού Εθνικής Οικονομίας «Καθορισμός αρ¬ 
μοδιοτήτων των Υφυπουργών Εθνικής Οικονομίας». 

4. Τα έγγραφα των αρμόδιων φορέων, αποφασίζουμε: 

Άρθρο 1 

Συγκρότηση της Επιτροπής Παρακολούθησης και δια¬ 
χείρισης του πενταετούς Προγράμματος αναπτυξιακής 
συνεργασίας 1997-2001. 

— Στέφανος Αυγουλέας, Γ ενικός Γ ραμ/τέας Διεθνών 
Οικονομικών Σχέσεων του Υπουργείου Εθνικής Οικονο¬ 
μίας, ως Πρόεδρος, με αναπληρωτή το μέλος Θεόδωρο 
Βλασσόπουλο, Γενικό Δ/ντή Εξωτερικών, Οικονομικών 
και Εμπορικών Σχέσεων του Υπουργείου Εθνικής Οικονο¬ 
μίας: 

— Μέλη : 

Υπουργείο Εθνικής Οικονομίας 

— Θεόδωρος Βλασσόπουλος, Γεν.Δ/ντής Εξωτερικών, 
Οικονομικών και Εμπορικών Σχέσεων. 

— Ο εκάστοτε Διευθυντής της Δ/νσης Αναπτυξιακής 
Συνεργασίας και Ειδικών Χρηματοδοτήσεων και Προ¬ 
γραμμάτων του ΥΠΕΘΟ. 

— Μιράντα Κωσταρά, Τμηματάρχη Συντονίστρια Προ- 
γρ/τος ΙΝΤΕΒΒΕΟ II 

Υπουργείο Οικονομικών: 

— Αρετή Ασημακοπούλου, Γ εν. Δ/ντρια Θησαυροφυλα¬ 
κίου και Προϋπολογισμού του Γενικού Λογιστηρίου του 
Κράτους. 

Υπουργείο Εξωτερικών: 

— Αθανάσιος Εξηντάρης, Πληρεξούσιος Υπουργός Α' 
Γενικός Δ/ντής στη Β’ Γεν.Δ/νση Διεθνών Οργανισμών και 
ΔΟΣ 

Υπουργείο ΠΕ.ΧΩ.ΔΕ. 

— Ιωάννης Βουρνάς, Γενικός Δ/ντής Περιβάλλοντος 

Υπουργείο Εθνικής Παιδείας και Θρησκευμάτων: 

— Ιωάννης Γαλής, Γεν. Δ/ντής Διοικητικής και Οικονο¬ 
μικής Υποστήριξης 

Υπουργείο Εθνικής Αμυνας: 

— Στυλιανός Πετρουλάκης, Γεν. Δ/ντής του Επιτελείου 
Υπουργού Εθνικής Αμυνας 

Υπουργείο Υγείας και Πρόνοιας: 

— Πέτρος Μπακόπουλος, Γεν. Δ/ντής Υπηρεσιών Υγεί¬ 
ας. 


Υπουργείο Γεωργίας: 

- Παναγιώτης Τσότρος, Προϊστάμενος της Δ/νσης Α¬ 
γροτικής Πολιτικής και Τεκμηρίωσης με αναπληρωτή την 

— Ελένη Μπούλκου, υπάλληλο στο τμήμα Ε.Κ - Δ.Ι.Σ - 
Ε.Π της ιδίας Δ/νσης 

Υπουργείο Εσωτερικών Δημόσιας Διοίκησης και Αποκέ¬ 
ντρωσης: 

- Χαράλαμπος Μπακάμης, Γεν. Δ/ντής της Γεν. Δ/νσης 
Αναπτυξιακών Προγρ/των, με αναπληρωτή την 

- Άννα Γερακάκη, Προϊσταμένη του Τμήματος Σχέσε¬ 
ων με Διεθνείς Οργανισμούς. 

Υπουργείο Εμπορικής Ναυτιλίας: 

- Αρχιπλοίαρχος Λιμ. Σώματος Παναγιώτης Χαβατζό- 
πουλος, Κλαδάρχης Ποντοπλοϊας και Ναυτιλιακής Πολι¬ 
τικής με αντικαταστάτη τον 

- Αντιπλοίαρχο Λιμ. Σώματος, Γεώργιο Γιαννημάρα, 

Δ/ντή α.α Ποντοπλοϊας και Ναυτιλιακών Σχέσεων 

Οργανισμός Απασχόλησης Εργατικού Δυναμικού (ΟΑ- 

ΕΔ) 

- Γιώργος Καρβούνης, Γενικός Δ/ντής Εργατικού Δυ¬ 
ναμικού 

Ελληνικός Οργανισμός Τουρισμού (ΕΟΤ) 

- Κώστας Κατσιγιάννης, Προϊστάμενος της 1ης Γεν. 
Δ/νσης Τουριστικής Ανάπτυξης 

Ελληνικός Οργανισμός Εξωτερικού Εμπορίου: 

- Γεώργιος Κουτσοδήμος, Γεν. Δ/ντής 

Ελληνικός Οργανισμός Μικρομεσαίων Επιχειρήσεων 
και Χειροτεχνίας (ΕΟΜΜΕΧ) 

- Εμμανουήλ Ποτηριάδης, Γ εν. Δ/ντής με αναπληρωτή 
την 

- Κλαίρη Σταυρακάκη, Δ/ντριατης Δ/νσης Διεθνών και 
Δημοσίων Σχέσεων 

Μόνιμη Ελληνική Αντιπροσωπεία στον ΟΟΣΑ: 

Δημήτριος Σερρέλης, αρμόδιος για θέματα Αναπτυξια¬ 
κής Συνεργασίας. 

Αρθρο 2 

Εσωτερικός κανονισμός λειτουργίας της Επιτροπής 
Παρακολούθησης και διαχείρισης του πενταετούς προ¬ 
γράμματος αναπτυξιακής συνεργασίας 1997-2001. 

I. ΜΕΛΗ-ΠΡΟΕΔΡΟΣ 

1. Μέλη της Επιτροπής Παρακολούθησης και Διαχείρι¬ 
σης (Ε.Π.Δ) είναι: 

• Ο Γενικός Γραμματέας Διεθνών Οικονομικών Σχέσε¬ 
ων του ΥΠΕΘΟ 

• Εκπρόσωποι Υπουργείων και Φορέων που συμμετέ¬ 
χουν στο Πρόγραμμα 

• Εκπρόσωπος της ΜΕΑ στον ΟΟΣΑ 

Εκπρόσωποι άλλων φορέων ή ειδικοί εμπειρογνώμονες 

μπορούν να προσκληθούν από τον Πρόεδρο να παρακο¬ 
λουθήσουν τις συνεδριάσεις της Ε.Π.Δ. Αυτές οι προκλή¬ 
σεις περιορίζονται σε ειδικά σημεία της Ημερήσιας Διά¬ 
ταξης (Η.Δ) για εξειδικευμένα θέματα. 

2. Κάθε φορέας πρέπει να εκπροσωπείται από ένα άτο¬ 
μο κατά γενικό κανόνα. 

3. Όταν απουσιάζει ο Πρόεδρος ή κωλύεται τον αντικα¬ 
θιστά ο Γ ενικός Διευθυντής Εξωτερικών Οικονομικών και 
Εμπορικών Σχέσεων του ΥΠΕΘΟ. 

II. ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ ΤΗΣ Ε.Π.Δ 

4. Ο Πρόεδρος 

• αποφασίζει την σύγκλιση των συνεδριάσεων της 
Ε.Π.Δ., είτε σε ολομέλεια είτε, κατά περίπτωση, σε περιο¬ 
ρισμένη σύνθεση και την Ημερήσια Διάταξη σε σύνεργα- 

σία με την αρμόδια Δ/νση Αναπτυξιακής Συνεργασίας και 
Ειδικών Χρηματοδοτήσεων και Προγραμμάτων του ΥΠΕ- 
ΘΟ και την Γραμματεία της Ε.Π.Δ. 

• αποστέλλει τις προσκλήσεις για συνεδριάσεις, προε¬ 
δρεύει των συνεδριάσεων και έχει την ευθύνη για την σω¬ 
στή οργάνωση και αποδοτική λειτουργία αυτών. 

III. ΓΡΑΜΜΑΤΕΙΑ ΤΗΣ ΕΠΙΤΡΟΠΗΣ ΠΑΡΑΚΟΛΟΥ¬ 
ΘΗΣΗΣ ΚΑΙ ΔΙΑΧΕΙΡΙΣΗΣ 

5. Η Γραμματεία της Επιτροπής Παρακολούθησης και 
Διαχείρισης εδρεύει και λειτουργεί στο ΥΠΕΘΟ, στο πλαί¬ 
σιο της Δ/νσης Αναπτυξιακής Συνεργασίας και Ειδικών 
Χρηματοδοτήσεων και Προγραμμάτων. 

6. Η Γραμματείατης Ε.Π.Δλειτουργείυπότηνεποπτεία 
και τον συντονισμό του Προϊσταμένου της Δ/νσης Ανα¬ 
πτυξιακής Συνεργασίας και Ειδικών Χρηματοδοτήσεων 
και Προγραμμάτων του ΥΠΕΘΟ, ο οποίος ορίζει και τα μέ¬ 
λη αυτής. 

7. Έργο της Γραμματείας είναι: 

• η παρακολούθηση της πορείας εφαρμογής του Προ¬ 
γράμματος. Για τον σκοπό αυτό συλλέγει, σε τακτική βά¬ 
ση, από τους φορείς υλοποίησης και επεξεργάζεται όλα 
τα αναγκαία στοιχεία που αφορούν την πρόοδο εφαρμο¬ 
γής του Προγράμματος. 

• προτείνει προς την Ε.Π.Δ οποιοδήποτε μέτρο, απα¬ 
ραίτητο για την επιτάχυνση του ρυθμού εκτέλεσης του 
Προγράμματος, σε περίπτωση καθυστέρησης μετά από 
ενδιάμεσες αξιολογήσεις της πορείας υλοποίησής του. 

• προετοιμάζει γνωμοδοτήσεις και εισηγήσεις προς 
τηνΕ.Π.Δ σε σχέση με την εφαρμογή του Προγράμματος, 
συμπεριλαμβανομένης της τροποποίησης και της αξιο¬ 
λόγησής του, καθώς και των ενεργειών πληροφόρησης 
και δημοσιότητάς του. 

• προωθεί γνωμοδοτήσεις και σχέδια αποφάσεων της 
Ε. Π.Δ προς τον Υπουργό Εθνικής Οικονομίας προς τελική 
έγκριση. 

• συγκεντρώνει το απαραίτητο για τις συνεδριάσειςτης 
Ε.Π.Δ υλικό, επιμελείται όλων των λεπτομερειών που σχε¬ 
τίζονται με την λειτουργία της Ε.Π.Δ, καθώς και της σύ¬ 
νταξης και διανομής των πρακτικών των συνεδριάσεων. 

8. Το έργο της Γ ραμματείας μέχρι της δημοσίευσης του 
Π.Δ/τος «περί διάρθρωσης της Δ/νσης Αναπτυξιακής Συ¬ 
νεργασίας και Ειδικών χρηματοδοτήσεων και Προγραμ¬ 
μάτων του Υπουργείου Εθνικής Οικονομίας και ορισμού 
Προϊσταμένου αυτής, θα ασκείται απάτην Επιτροπή Ανα¬ 
πτυξιακής Συνεργασίας, που συστάθηκε με την αριθμ. 
(ΚΑΕ/Α/4736/112560/29-12-97) απόφαση του Υφυπουρ¬ 
γού Εθνικής Οικονομίας. 

IV. ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΤΗΣ Ε.Π.Δ 

9. Η Ε.Π.Δ εξασφαλίζει την απρόσκοπτη υλοποίηση του 
Προγράμματος για την εφαρμογή των καθορισμένων 
στόχων. Μεριμνά κυρίως: 

• για την επιλεξιμότητα των ενεργειών και των έργων 

• για την συμβατότητα των ενεργειών και των έργων με 
τις κατευθυντήριες γραμμές της ΟΑΟ και τις προτεραιό¬ 
τητες της ελληνικής πολιτικής αναπτυξιακής συνεργα¬ 
σίας. 

• για την οργάνωση της αξιολόγησης του προγράμμα¬ 
τος (ενδιάμεση και τελική αξιολόγηση) 

• για την λήψη κάθε πρόσφορου μέτρου που θεωρείται 
απαραίτητο για την επιτάχυνση του ρυθμού εφαρμογής 
του Προγράμματος σε περίπτωση καθυστέρησης, με βά¬ 
ση την παρακολούθηση και τις ενδιάμεσες αξιολογήσεις. 

• για την αναγκαιότητα τροποποίησης του Προγράμ¬ 


ματος σύμφωνα με τους κανόνες που διατυπώνονται στο 
επόμενο σημείο (10) και συντάσσει τις απαραίτητες προ¬ 
τάσεις. 

• για τις ενέργειες πληροφόρησης και δημοσιότητας 
του Προγράμματος στους αντίστοιχους φορείς υλοποίη¬ 
σής του. 

• για την ενημέρωση επί των σχεδίων των ετήσιων εκ¬ 
θέσεων εφαρμογής που συντάσσει η αρμόδια Δ/νση του 
ΥΠΕΘΟ. 

10. Η Ε.Π.Δ μπορεί να αποφασίσει τις ακόλουθες τρο¬ 
ποποιήσεις προκειμένου να εξασφαλιστεί η απρόσκοπτη 
υλοποίηση του Προγράμματος. 

• αύξηση του αριθμού ενεργειών ενός ή περισσοτέρων 
φορέων ή κατά περίπτωση διεύρυνση μιας συγκεκριμέ¬ 
νης ενέργειας με μεταφορά αντίστοιχων κονδυλίων από 
φορείς που αδυνατούν να απορροφήσουν τα δεσμευμέ¬ 
να κατ’ έτος ποσά που τους αναλογούν. 

• η τροποποίηση οφείλει να λαμβάνει υπόψη τις διαθέ¬ 
σιμες πιστώσεις. Δεν είναι δυνατόν να τροποποιηθεί το 
συνολικό ετήσιο ποσό του Προγράμματος. 

• η τροποποίηση και αντίστοιχη μεταφορά κονδυλίων 
μπορεί να αφορά είτε το είδος, είτε τους τομείς της ανα¬ 
πτυξιακής βοήθειας. 

V. ΣΥΝΕΔΡΙΑΣΕΙΣ ΤΗΣ ΕΠΙΤΡΟΠΗΣ ΠΑΡΑΚΟΛΟΥ¬ 
ΘΗΣΗΣ ΚΑΙ ΔΙΑΧΕΙΡΙΣΗΣ 

11. Τακτικές συνεδριάσειςτης Ε.Π.Δ συγκαλούνται δύο 
(2) φορές τον χρόνο, μία ανά εξάμηνο. 

12. Έκτακτες συνεδριάσεις μπορούν να συγκληθούν με 
πρόταση του Προέδρου της Ε.Π.Δ ή με βάση ανάλογα αι¬ 
τήματα των λοιπών Υπουργείων και φορέων που μετέ¬ 
χουν στην Ε.Π.Δ ύστερα από απόφαση του Προέδρου. 

13. Οι συνεδριάσεις της Ε. Π .Δ προετοιμάζονται από τον 
πρόεδρο σε συνεργασία με την αρμόδια Δ/νση του ΥΠΕ¬ 
ΘΟ και την Γραμματεία. 

14. Οι προσκλήσεις με την Η.Δ και τα σχετικά έγγραφα 
που απαιτούνται για τις συνεδριάσεις θα αποστέλλονται 
από τον πρόεδρο τουλάχιστον δέκα (10) εργάσιμες ημέ¬ 
ρες πριν απάτην σύγκληση της Ε.Π.Δ. 

15. Θέματα που τίθενται από τα μέλη της Ε.Π.Δ μπο¬ 
ρούν να συζητηθούν κάτω από τον τίτλο «Διάφορα» της 
Η.Δ 

16. Των συνεδριάσεων της Ε.Π.Δ προηγείται συνεργα¬ 
σία της Γραμματείας της Ε.Π.Δ με τις αρμόδιες υπηρε¬ 
σίες των Υπουργείων και λοιπών φορέων που υλοποιούν 
ενέργειες αναπτυξιακής συνεργασίας. Στο πλαίσιο της 
συνεργασίας αυτής ετοιμάζεται σχέδιο απόφασης που τί¬ 
θενται προς έγκριση στη συνεδρίαση της Ε.Π.Δ και στη 
συνέχεια συνυπογράφεται από τον Πρόεδρο και τους εκ¬ 
προσώπους των Υπουργείων και φορέων που μετέχουν 
στην Ε.Π.Δ. 

VI. ΔΙΑΔΙΚΑΣΙΑ ΛΗΨΗΣ ΑΠΟΦΑΣΕΩΝ 

17. Εχοντας υπόψη τους στόχους του πενταετούς Προ¬ 
γράμματος διμερούς αναπτυξιακής συνεργασίας 1997- 
2001 οι αποφάσειςτης Ε.Π.Δ λαμβάνονται σε πνεύμα συ¬ 
ναίνεσης και με την σύμφωνη γνώμη όλων των μερών. 

18. Σε περίπτωση όπου μια απόφαση δεν μπορεί να λη- 
φθεί ως ανωτέρω, τότε θα λαμβάνεται από κοινού από τον 
Πρόεδρο της Ε.Π.Δ και τους εκπροσώπους των Υπουρ¬ 
γείων Εθνικής Οικονομίας, Εξωτερικών και Οικονομικών. 
Σε περίπτωση ισοψηφίας των τεσσάρων υπερισχύει η 
γνώμη του προέδρου της Ε.Π.Δ 

VII. ΚΑΤΑΧΩΡΗΣΗ ΠΡΑΚΤΙΚΩΝ ΣΥΝΕΔΡΙΑΣΕΩΝ 

19. Η Γραμματείατης Ε.Π.Δ θα διανέμειταπρακτικάτης 

συνεδριάσης της Ε.Π.Δ σε περίληψη σε διάστημα 15 ερ- 
γασίμωνημερών μετά την συνεδρίαση. Ταμέλητης Ε.Π.Δ 
πρέπει σε 10 εργάσιμες ημέρες να εκφράσουν γραπτώς 
τη θέση τους, ειδάλλως θεωρείται ότι συμφωνούν. Τα 
πρακτικά αυτά θα διανέμονται στη συνέχεια στην τελική 
τους μορφή. Τα πλήρη πρακτικά θα τηρούνται μαγνητο¬ 
φωνημένα. 

Άρθρο 3 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1998 

Ο ΥΦΥΠΟΥΡΓΟΣ 

ΑΛΕΞ. ΜΠΑΛΤΑΣ 
-♦- 

Αριθ. 5943 (3) 

Σύσταση της Περιφερειακής Γνωμοδοτικής Επιτροπής 
της Περιφέρειας Ιονίου Νησιών σύμφωνα με την περί¬ 
πτωση (δ)τηςπαρ. 19του άρθρου 8τουΝ. 2601/98 και 
καθορισμός της διαδικασίας λειτουργίας της. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΙΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του Ν. 2601/98 «Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις» (ΦΕΚ 81Α/15.4.98) και 
ειδικότερα τις περιπτώσεις (α) και (ε)τηςπαρ. 19 του άρ¬ 
θρου 8 αυτού. 

2. Τις διατάξεις του Ν. 1622/1986 για τη σύσταση της 
Περιφέρειας Ιονίων Νησιών. 

3. Τις διατάξεις του Ν. 2503/1997 για τον Οργανισμό της 
Περιφέρειας Ιονίων Νησιών, αποφασίζουμε: 

Άρθρο 1 

1. Συστήνεται στην έδρα της Περιφέρειας Ιονίων Νη¬ 
σιών σύμφωνα με τη διάταξη της περίπτωσης (δ) της πα- 
ραγρ. 19 του άρθρου 8 του Ν. 2601/98, Περιφερειακή 
Γνωμοδοτική Επιτροπή, μέλη της οποίας είναι: 

1. Ο Γενικός Γραμματέας της Περιφέρειας Ιονίων Νη¬ 
σιών. 

II. Ο Γενικός Δ/ντής της Περιφέρειας. 

III. Ο Προϊστάμενος της Δ,/νσης Σχεδιασμού και Ανά¬ 
πτυξης της Περιφέρειας Ιονίων Νησιών. 

IV. Ο Προϊστάμενος του αρμοδίου τμήματος της 
Δ/νσης Σχεδιασμού και Ανάπτυξης της Περιφέρειας. 

V. Ένας (1) εκπρόσωπος της Νομαρχιακής Αυτοδιοίκη¬ 
σης της έδρας της Περιφέρειας Ιονίων Νησιών προερχό¬ 
μενος από την πρώην Διεύθυνση ή τμήμα Βιομηχανίας 
του Υπουργείου Ανάπτυξης του Νομού Κέρκυρας. 

VI. Ένας εκπρόσωπος της Νομαρχιακής Αυτοδιοίκησης 
της έδραςτης Περιφέρειας Ιονίων Νησιών προερχόμενος 
από την πρώην Διεύθυνση Γεωργίας του Υπουργείου Γε- 
ωργίαςτου Νομού Κερκύρας. 

VII. Ένας (1) εκπρόσωπος της αρμόδιας για τον Τουρι¬ 
σμό Υπηρεσίας της Περιφέρειας Ιονίων Νησιών (τέως Πε¬ 
ριφερειακή Υπηρεσία του Ε.Ο.Τ.). 

VIII. Μέχρι έξι (6) μέλη, εκπρόσωποι Τραπεζών και λοι¬ 
πών φορέων, σχετικών με θέματα επενδύσεων. 

2. Της Περιφερειακής Γνωμοδοτικής Επιτροπής προε¬ 


δρεύει ο Γ ενικός Γ ραμματέαςτης Περιφέρειας Ιονίων Νη¬ 
σιών ή νόμιμος Αναπληρωτής του που ορίζεται ο Γ ενικός 
Δ/ντής της Περιφέρειας. 

3. Για κάθε μέλος της Περιφερειακής Γνωμοδοτικής Ε¬ 
πιτροπής δύναται να ορίζεται και αναπληρωτής του. 

Άρθρο 2 

Έργο της Γ νωμοδοτικής Επιτροπής 

(1) Για αιτήσεις υπαγωγής στο Ν. 2601/98 επενδύσεων 
ή και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ιδίου νόμου υπο¬ 
βάλλονται στην Περιφέρεια Ιονίων Νησιών ή το ΕΛΚΕ και 
αφορούν την Περιφέρεια Ιονίων Νησιών καθώς και για αι¬ 
τήσεις υπαγωγής επενδύσεων ή και προγραμμάτων χρη¬ 
ματοδοτικής μίσθωσης εξοπλισμού που εμπίπτουν στα ει¬ 
δικά καθεστώτα ενίσχυσης της παρ. 1 άρθρου 10 του Ν. 
2601/98 και σύμφωνα με το οικείο Προεδρικό Διάταγμα 
θέσπισης του Ειδικού Καθεστώτος Ενίσχυσης, υποβάλ¬ 
λονται στην Περιφέρεια Ιονίων Νησιών. 

(2) Γ ια αιτήματα τροποποποίησης αποφάσεων υπαγω¬ 
γή, ολοκλήρωσης και πιστοποίηση έναρξης παραγωγικής 
λειτουργίας, μεταβίβασης επιχειρήσεων ή μετοχών ή ε¬ 
ταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεων αυτών θα μεταβι- 
βασθούν από τον ΕΟΜΜΕΧ σύμφωνα με τη διάταξη της 
παραγράφου 12του άρθρου 14του Ν. 2601/98. 

(3) Γ ια θέματα της προηγούμενης παραγράφου (2) που 
έχουν υπαχθεί στον Ν. 1262/82, εφόσον οι φάκελοι των ε¬ 
πενδύσεων αυτών είναι της αρμοδιότητας της Περιφέρει¬ 
ας Ιονίων Νησιών και τηρούνται σ’ αυτήν ή θα μεταβιβα- 
σθούν από τον ΕΟΜΜΕΧ σύμφωνα με τη διάταξη της πα¬ 
ραγράφου 12του άρθρου 14του Ν. 2601/98. 

Άρθρο 3 

Καθορισμός Εισηγητών και Γραμματέων 

(1) Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Σχεδιασμού και Ανάπτυξης της Περιφέρειας Ιονίων 
Νησιών. 

(2) Η Δ/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

(3) Εισηγητές της Επιτροπής ορίζονται οι υπάλληλοι 
της Δ/νσεις Σχεδιασμού και Ανάπτυξης που χειρίζονταιτο 
εκάστοτε εξεταζόμενο θέμα. 

(4) Γραμματέας της Επιτροπής καθώς και αναπληρω¬ 
τής βοηθός Γ ραμματέας ο οποίος επικουρεί τον γραμμα¬ 
τέα κατά τις συνεδριάσεις, ορίζονται υπάλληλοι της 
Δ/νσης Σχεδιασμού και Ανάπτυξης. Ο Γραμματέας και ο 
Αναπληρωτής βοηθός Γ ραμματέας είναι αρμόδιοι για την 
τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

Κανονισμός λειτουργίας της Περιφερειακής Γνωμοδο¬ 
τικής Επιτροπής 

(1) Οι συνεδριάσεις της Περιφερειακής Γνωμοδοτικής 
Επιτροπής γίνονται στο κτίριο της Περιφέρειας μετά από 
έγγραφη πρόσκληση των μελών της από τον Πρόεδρο, ο¬ 
ποιαδήποτε εργάσιμη ημέρα ή πέρα από το ωράριο των 
Δημοσίων Υπηρεσιών. 

(2) Η Επιτροπή γνωμοδοτεί επί θεμάτων που εισηγείται 
η Δ/νση Σχεδιασμού και Ανάπτυξης και τα μέλη της δύνα- 

νται να ενημερώνονται επί όλων των θεμάτων και στοιχεί¬ 
ων των σχετικών φακέλων. 

(3) Από τα θέματα που είναι έτοιμα να εισαχθούν στην Ε¬ 
πιτροπή για συζήτηση καταρτίζεται η Ημερήσια Διάταξη, 
η οποία κοινοποιείται στα μέλη με μέριμνα της Γραμμα- 
τείας πριν από τη συνεδρίαση της Επιτροπής, μαζί με τα 
αντίστοιχα εισηγητικά σημειώματα της Υπηρεσίας. 

(4) Ο Γραμματέας της Επιτροπής τηρεί πρακτικά των 
συζητήσεωντων θεμάτων κάθε συνεδρίαση. Ταπρακτικά 
υπογράφονται από τον Πρόεδρο και τον Γραμματέα της 
Επιτροπής. Ο Γραμματέας μεριμνά για την κοινοποίηση 
των Πρακτικών για τις περαιτέρω ενέργειες και την έκδο¬ 
ση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

(5) Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και μι- 
σά τουλάχιστον από τα υπόλοιπα με δικαίωμα ψήφου μέ¬ 
λη της Επιτροπής και αποφασίζει κατά πλειοψηφία. 

(6) Για την εισαγωγή των αιτήσεων υπαγωγής του Ν. 
2601/98 στη Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή 
σε συγκεκριμένη συνεδρίαση της Γνωμοδοτικής Επιτρο¬ 
πής αιτήσεων υπαγωγής που έχουν υποβληθεί σε διαφο¬ 
ρετικά χρονικά σημεία εντός του τριμήνου της περίπτω¬ 
σης (α) της παραγράφου 8 του άρθρου 8 του Ν. 2601/98, 
υπό την προϋπόθεση ότι δεν έχει παραληφθεί η εισαγω¬ 
γή καμιάς αίτησης υπαγωγής που έχει υποβληθεί κατά 
τον ίδιο ή προγενέστερο χρόνο απότο χρόνο υποβολής ε¬ 
κείνων που εισάγονται στη συγκεκριμένη συνεδρίαση. 

(7) Τα οριζόμενα στην προηγούμενη περίπτωση (6) έ¬ 
χουν εφαρμογή αυτοτελώς για την εισαγωγή στην Γνω¬ 
μοδοτική Επιτροπή της παρούσας απόφασηςτων αιτήσε¬ 
ων υπαγωγής στον Ν. 2601/98 που υποβάλλονται στην 
Περιφέρεια Ιονίων Νησιών. 

(8) Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, Υπηρε- 
σιώντου Δημοσίου και λοιπών φορέων εφ’ όσον αυτόκρί- 
νεται σκόπιμο για την υποβοήθηση του έργου της Επι¬ 
τροπής. 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την περί¬ 
πτωση (ζ) τηςπαρ. 19του άρθρου 8 του Ν. 2601/98 γίνε¬ 
ται με απόφαση του Γ ενικού Γ ραμματέατης Περιφέρειας, 
μη δημοσιευμένη στην Εφημερίδα της Κυβερνήσεως. 

Άρθρο 6 

Περιορισμοί και όροι για τα μέλη της Περιφερειακής 
Γνωμοδοτικής Επιτροπής 

(1) Δεν μπορούν να συμυετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
τηντελευταία 5ετία είναι σύμβουλοι ή συμμετέχουν στο ε¬ 
ταιρικό ή μετοχικό κεφάλαιο ή στη διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελε¬ 
τών ή ως εξωτερικοί αξιολογητές έχουν συντάξει την α¬ 
ξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίωνπου κα¬ 
τά την τελευταία δετία έχουν υπαχθεί στο Ν. 1892/90 ή 
στον Ν. 2601/98 ή έχουν υποβάλλει αίτηση για να υπα¬ 


χθούν στις διατάξειςτου Νόμου 2601/98 εφόσον στις συ¬ 
νεδριάσεις αυτές εξετάζονται θέματα των επιχειρήσεων 
αυτών ή θέματα άλλων επιχειρήσεων ίδιου ή συναφούς α¬ 
ντικειμένου. 

(2) Στα μέλη και τους εισηγητές της Περιφερειακής 
Γνωμοδοτικής Επιτροπής εφαρμόζονται οι διατάξεις των 
άρθρων 6 και επόμενα περί υποβολής δήλωσης περιου¬ 
σιακής κατάστασης του Ν. 2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού προϋπολογι¬ 
σμού. 

Άρθρο 8 

(1) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

(2) Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

(3) Από την έκδοση της κατά το άρθρο 5 της πιο πάνω α¬ 
πόφασης συγκρότησης της Περιφερειακής Γνωμοδοτι¬ 
κής Επιτροπής της παρούσας απόφασης, παύουν να ι¬ 
σχύουν οι κανονιστικές αποφάσεις σύστασης και συ¬ 
γκρότησης της Περιφερειακής Γνωμοδοτικής Επιτροπής 
της Περιφέρειας Ιονίων Νησιώντου Ν. 1892/90, που είχαν 
εκδοθεί κατ' εφαρμογή της περίπτωσης (β) της παρα¬ 
γράφου (1) και της παραγράφου (4) του άρθρου 8 του εν 
λόγω νόμου. 

Κέρκυρα, 26 Αυγούστου 1998 
Ο Γενικός Γραμματέας Περιφέρειας 
ΚΩΣΤΑΣ Σ. ΓΕΩΡΓΑΛΙΔΗΣ 

-♦- 

Αριθ. Δ717154 (4) 

Τροποποίηση της Ε/12450/20.9.96 απόφασης του Δ.Σ. 
του Ο.Ε.Ε.Κ., «Αντικατάσταση Κανονισμού Επαγγελ¬ 
ματικής Εκπαίδευσης Κατάρτισης και λειτουργίας των 
Ι.Ε.Κ.», (ΦΕΚ 593/τ.Β73.8.94), όπως τροποποιήθηκε 
συμπληρώθηκε και ισχύει. 

Το Δ.Σ. του Ο.Ε.Ε.Κ. 

Έχοντας υπόψη: 

1. Τις διατάξεις της παραγράφου 2, του άρθρου 5, του 
Ν. 2009/92 «Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις», (ΦΕΚ 18, 
τ.Ά/14-2-92), όπως τροποποιήθηκε και ισχύει. 

2. Την υπ’ αριθμόν Ε/12450 απόφαση του Δ.Σ. του 
Ο.Ε.Ε.Κ. «Αντικατάσταση Κανονισμού Επαγγελματικής 
Κατάρτισης και λειτουργία των ΙΕΚ», (ΦΕΚ 593, τ.Β'/3-8- 
94), όπως τροποποιήθηκε και ισχύει. 

3. Τα προβλήματα που προέκυψαν κατά την εφαρμογή 
του ισχύοντος Κανονισμού. 

4. Την υπ’ αριθμ. 27/98, Απόφαση του Δ.Σ. του Ο.Ε.Ε.Κ. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την τροποποίηση του ισχύοντος Κανονισμού Επαγγελ¬ 
ματικής Κατάρτισης και λειτουργίας των ΙΕΚ ως εξής: 

1. Η περίπτωση ζ, της παραγράφου 2, του κεφαλαίου Α 
του άρθρου 3, καταργείται. 

2. Το πρώτο εδάφιο της παραγράφου 3, του κεφαλαίου 
Α, του άρθρου 3, αντικαθίσταται ως εξής: 

3. Οι αιτήσεις συμμετοχής για επιλογή υποβάλλονται 

στα I ΕΚ κάθε Σεπτέμβριο για το χειμερινό εξάμηνο και κά¬ 
θε Ιανουάριο για το εαρινό εξάμηνο, όπως αυτό θα καθο¬ 
ρίζεται, από το χρονοδιάγραμμα ενεργειώντου εξαμήνου 
που εκδίδεται από τη Διεύθυνση Κατάρτισης του ΟΕΕΚ 
πριν από την έναρξη κάθε εξαμήνου Κατάρτισης. 

3. Το κεφάλαιο Β, του άρθρου 3 αντικαθίσταται ως εξής: 
«Β.Εγγραφές 

α. Οι ημερομηνίες οριστικοποίησης της εγγραφής των 
επιλεγέντων και των επιλαχόντων καθορίζονται από το 
χρονοδιάγραμμα ενεργειώντου εξαμήνου, που εκδίδεται 
από τη Διεύθυνση Κατάρτισης του ΟΕΕΚ, πριν από την έ¬ 
ναρξη κάθε εξαμιήνου Κατάρτισης και αναγράφονται 
στους αναρτηθέντες πίνακες επιλογής. 

β. Μετά την παραπάνω διαδικασία επιλογής, οριστικο- 
ποιείται η εγγραφή των επιλεγέντων, με την κατάθεση 
σχετικής αίτησης εγγραφής στο ΙΕΚ επιλογής τους και α¬ 
πόδειξης πληρωμής των προβλεπομένων διδάκτρων 
στην συμβεβλημένη με τον Ο.Ε.Ε.Κ. τράπεζα και πάντοτε 
εντός των προθεσμιών που ορίζονται από το χρονοδιά¬ 
γραμμα ενεργειών. 

γ. Η μη κατάθεση στο ΙΕΚ επιλογής αίτησης εγγραφής 
και απόδειξης πληρωμής διδάκτρων μέχρι την τελική η¬ 
μερομηνία που έχει ορισθεί προς τούτο, σημαίνει την μη 
αποδοχή της επιλογής από τον υποψήφιο. 

δ. Την επομένη της λήξης της ημερομηνίας εγγραφής ε- 
πιλεγέντων, καλούνται οι επιλαχόντες κατά σειρά να δη¬ 
λώσουν την αποδοχή της επιλογής τους καταθέτοντας 
σχετική αίτηση εγγραφής και απόδειξη πληρωμής διδά¬ 
κτρων, εντός των προθεσμιών που ορίζονται από το χρο¬ 
νοδιάγραμμα κατάρτισης, ως εξής: 

ι. Το πρωίτης 1 ης ημέρας εγγραφής επιλαχόντων και ώ¬ 
ρα 09.00 κάθε ΙΕΚ αναρτά πίνακα επιλογής επιλαχόντων 
και καλεί τους επιλεγέντες να οριστικοποιήσουν την εγ¬ 
γραφής τους, εντός δύο εργασίμων ημερών. 

ιι. Εάν και μετά τη διαδικασία αυτή δεν καλυφθούν οι κε- 
νες θέσεις των τμημάτων, τις επόμενες ημέρες επανα¬ 
λαμβάνεται η ίδια διαδικασία με την ανάρτηση πινάκων νέ¬ 
ων επιλαχόντων οι οποίοι ισχύουν για μία ημέρα ο καθέ¬ 
νας, εντός της οποίας οι επιλεγέντες πρέπει να 
οριστικοποιήσουν την εγγραφή τους. 

ε. Η επανεγγραφή των καταρτιζομένων σε τμήματα ε¬ 
ξαμήνων κατάρτισης πλην του αρχικού, πραγματοποιεί¬ 
ται με κατάθεση σχετικής αίτησης και απόδειξης πληρω¬ 
μής διδάκτρων, πάντοτε πριν από την έναρξη της κατάρ¬ 
τισης κάθε εξαμήνου. Σε περιπτώσεις επανεγγραφής 
μετά την έναρξη της κατάρτισης του νέου εξαμήνου, κα- 
ταχωρούνται και προσμετρώνται για το χαρακτηρισμό 
της φοίτησης των καταρτιζομένων οι απουσίες που πραγ¬ 
ματοποιήθηκαν μέχρι την ημερομηνία επανεγγραφής, ε¬ 
φόσον τούτο οφείλεται σε υπαιτιότητάτους. 

στ. Η διαδικασία της οριστικοποίησης των εγγραφών 
πρέπει να έχει ολοκληρωθεί μέχρι την εσπέρα της παρα¬ 
μονής έναρξης των μαθημάτων κάθε εξαμήνου κατάρτι¬ 
σης.» 

4.Το άρθρο 4 αντικαθίσταται ως εξής: 

«Αρθρο 4 
Δίδακτρα» 

Τα δίδακτρα καταρτιζόμενων στα ΙΕΚ αρμοδιότητας Υ- 
ΠΕΠΘ, καθορίζονται σε εξήντα πέντε χιλιάδες (65.000) 
δραχμές για κάθε εξάμηνο κατάρτισης και καταβάλλο¬ 
νται εφάπαξ με την εγγραφή του καταρτιζομένου, σε συμ¬ 
βεβλημένη με τον ΟΕΕΚ τράπεζα. 


Η μη καταβολή των διδάκτρων κάθε εξαμήνου, συνεπά¬ 
γεται την μη εγγραφή του υποψηφίου για κατάρτιση στο 
εξάμηνο αυτό. 

Με απόφαση του Δ.Σ. του Ο.Ε.Ε.Κ. ύστερα από εισήγη¬ 
ση της Διεύθυνσης Κατάρτισης, δύνανται να απαλλάσσο¬ 
νται από την υποχρέωση καταβολής διδάκτρων καταρτι¬ 
ζόμενοι που οικογένειες του διαμένουν μόνιμα σε περιο¬ 
χές που έχουν τεθεί σε κατάσταση ανάγκης (π.χ. 
σεισμόπληκτες, πλημμυροπαθείς, πυροπαθείς) και για ό¬ 
σο χρόνο κρίνεται κατά περίπτωση απαραίτητο. 

Σε περίπτωση επανεξέτασης για οποιονδήποτε λόγο 
μαθήματος εξαμήνου, χωρίς επαναπαρακολούθηση, κα¬ 
ταβάλλονται από τον καταρτιζόμενο εξέταστρα ύψους 
δέκα χιλιάδων (10.000) δραχμών. 

Το παραπάνω ποσό καταβάλλεται, πριν από την έναρξη 
της εξεταστικής περιόδου, με αίτηση του καταρτιζόμενου 
για συμμετοχή του στην επανεξέταση. 

Σε περίπτωση επανάληψης της παρακολούθησης μα¬ 
θήματος ή μαθημάτων, λόγω απουσιών ή μειωμένης επί¬ 
δοσης, καταβάλλονται πέντε χιλιάδες (5.000) δρχ. για κά¬ 
θε μάθημα ανά εξάμηνο, πολλαπλασιαζομένου του πο¬ 
σού αυτού επί τον αριθμό των ωρών εβδομαδιαίας 
διδασκαλίας του μαθήματος. Στην περίπτωση αυτή δεν 
καταβάλλονται εξέταστρα. 

Το κατά τα παραπάνω, ποσό καταβάλλεται πριν από την 
έναρξη του εξαμήνου κατάρτισης, με αίτηση επαναπαρα- 
κολούθησης του καταρτιζομένου. 

5. Η περίπτωση ε, της παραγράφου 2, του άρθρου 5, α¬ 
ντικαθίσταται ως εξής: 

«ε. Ανάκληση μετεγγραφής για το ίδιο εξάμηνο κατάρ¬ 
τισης αποκλείεται». 

Επιστροφή του καταρτιζομένου στο αρχικό ΙΕΚ πραγ¬ 
ματοποιείται με νέα μετεγγραφή. 

6. Η παράγραφος 3, του άρθρου 7 αντικαθίσταται ως ε¬ 
ξής: 

«3. Εάνκατάτη διάρκειατου εξαμήνου, κάποιος καταρ¬ 
τιζόμενος συμπληρώσει αριθμό απουσιών μεγαλύτερο 
του 25% του συνόλου των προβλεπομένων ωρών του ε¬ 
ξαμήνου, ανά μάθημα, η Διοίκηση του ΙΕΚ με πράξη του 
Διευθυντή διακόπτει πάραυτα τη φοίτησή του και ενημε¬ 
ρώνει το αρμόδιο Στρατολογικό Γ ραφείο του καταρτιζο- 
μένου». 

7. Προστίθεται άρθρο 10: 

«Άρθρο 10 

Υπηρεσιακά Βιβλία - Έντυπα 

Σε κάθε ΙΕΚ τηρούνται τα παρακάτω βιβλία και υπηρε¬ 
σιακά έντυπα: 

Α. Υπηρεσιακά Βιβλία 

1. Πρωτόκολλο, στο οποίο καταχωρούνται αμέσως τα 
πάσης φύσεως εισερχόμενα και εξερχόμενα έγγραφα, οι 
πάσης φύσεως εισερχόμενοι και εξερχόμενοι τίτλοι και τα 
εμπιστευτικά 

Για τα τελευταία σημειώνεται στη στήλη «περιεχόμενο 
εγγράφου» η ένδειξη Ε.Π. μόνο, ενώ τηρείται ιδιαίτερος 
φάκελος εμπιστευτικών εγγράφων. 

2. Μητρώο καταρτιζομένων στο οποίο καταχωρούνται 
όλα τα προβλεπόμενα στοιχεία των καταρτιζομένων στο 
ΙΕΚ. 

Καταχωρούνται: 

α) Στοιχεία Δελτίου ταυτότητας, ήτοι: επώνυμο, όνομα, 
όνομα πατέρα, μητέρας, γένος, έτος γεννήσεως, Δήμος ή 
Κοινότητα στην οποία φέρεται εγγεγραμένος ο καταρτι- 

ζόμένος, αριθμός μητρώου ή δημοτολογίου, θρήσκευμα. 

β) Στοιχεία εισόδου, ήτοι: Το είδος του τίτλου δυνάμει 
του οποίου εγγράφεται ο καταρτιζόμενος. 

γ) Στοιχεία επιδόσεως, ήτοι: Γενική κατά μάθημα εξα¬ 
μηνιαία τελική βαθμολογία και γενικός μέσος όρος βαθ¬ 
μολογίας. 

3. Ευρετήριο, όπου καταχωρούνταιτο ονοματεπώνυμο, 
όνομα πατέρα και ο αριθμός μητρώου καταρτιζομένου 
(Α.Μ.Κ.) όλων των καταρτιζομένων που έχουν εγγράφει 
στο Μητρώο. 

4. Βιβλίαφοιτήσεως καταρτιζομένων (απουσιολόγια). 

5. Βιβλίο επιβολής κυρώσεων. 

6. Βιβλία διδασκομένης ύλης, κατά τάξη ή τμήμα τάξης 
στα οποία καταχωρείται από τον διδάσκοντα η ενότητα 
που διδάσκεται καθημερινά. 

7. Ημερολόγιο λειτουργίας ΙΕΚ όπου καταχωρούνται 
καθημερινά τα σημαντικότερα γεγονότα, κατά την κρίση 
του Δ/ντή ή αναπληρωτή Δ/ντή, που αναφέρονται στη λει¬ 
τουργία του ΙΕΚ. 

8. Βιβλίο βιβλιοθήκης. 

9. Βιβλία εργαστηριακού υλικού. 

α. Μηχανημάτων. 

β. Εργαλείων μακράς διάρκειας. 

γ. Εργαλείων βραχείας διάρκειας. 

δ. Εισαγωγής αναλωσίμου υλικού. 

10. Βιβλίο εποπτικών μέσων διδασκαλίας - επίπλων και 
σκευών. 

11. Βιβλίο πράξεων. 

12. Βιβλίο πτυχίων. 

13. Βιβλίο Διπλωμάτων. 

14. Βιβλίο πιστοποιητικών σπουδών. 

15. Βιβλίο πιστοποιητικών στρατολογίας. 


Β. Υπηρεσιακά έντυπα 

1. Ατομικά δελτία καταρτιζομένων. 

2. Ημερήσια φύλλα φοίτησης. 

3. Ωρολόγια προγράμματα διδασκαλίας μαθημάτων και 
εξετάσεων. 

4. Τίτλοι σπουδών: Πτυχία, διπλώματα, πιστοποιητικά. 

5. Πιστοποιητικά για στρατολογική χρήση. 

6. Βεβαιώσεις σπουδών. 

7. Λογιστικές καρτέλες χρήσεις αναλώσιμου υλικού. 

8. Καταστάσεις προόδου καταρτιζομένων. 

9. Στατιστικά έντυπα. 

Ο τύπος των βιβλίων και εντύπων καθορίζεται με από¬ 
φαση της Δ/νσης κατάρτισης του Ο. Ε. Ε. Κ. και είναι κοινός 
για όλα τα Ι.Ε.Κ. 

Τα βιβλία και έντυπα είναι δυνατόν να τηρούνται με μη¬ 
χανογραφικό σύστημα εφόσον έχει εξασφαλιστεί η ύ¬ 
παρξη «αντιγράφων ασφαλείας.» 

8. Το άρθρο 10 αναριθμείται σε άρθρο 11. 

9. Από τη δημοσίευση της παρούσας απόφασης, κα- 
ταργείται και παύει να ισχύει κάθε άλλη γενική ή ειδική 
διάταξη που αντίκειται στις διατάξεις της, ή που ρυθμίζει 
διαφορετικά τα θέματα που διέπονται από αυτή. 

10. Η ισχύς της διάταξης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Εξουσιοδοτείται ο Πρόεδρος για την υπογραφή της 
σχετικής Πράξης και για τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1998 

Ο ΠΡΟΕΔΡΟΣ 

ΓΕΡΑΣΙΜΟΣ ΣΑΠΟΥΝΤΖΟΓΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




